钦定古今图书集成/明伦汇编/闺媛典/第110卷 > 皇清十六 > 王天爵妻朱氏
## 钦定古今图书集成/明伦汇编/闺媛典/第110卷 > 皇清十六 > 王天爵妻朱氏

按《溧阳县志》：“朱氏，王天爵妻。奉姑避兵山中，与天爵相失，姑媳匿丛翳间，有介而驰者获之。朱时年二十三，美姿容。介者将杀其姑而挟朱以去，朱抱持其姑，骂不绝口，遂毕命刃下，姑乃得逸。后天爵觅朱尸殓之，衣皆缝纫无遗隙。盖已预计于避兵之初矣。”